CELEX: 32005R1636
Language: sk
Date: 2005-10-06 00:00:00
Title: Nariadenie Komisie (ES) č. 1636/2005 zo 6. októbra 2005, ktorým sa po siedmykrát mení a dopĺňa nariadenie Rady (ES) č. 1763/2004, ktorým sa ukladajú určité obmedzujúce opatrenia na podporu efektívneho vykonávania mandátu Medzinárodného trestného tribunálu pre bývalú Juhosláviu (ICTY)

7.10.2005   
            
            
               SK
            
            
               Úradný vestník Európskej únie
            
            
               L 261/20
            
         
      NARIADENIE KOMISIE (ES) č. 1636/2005
   zo 6. októbra 2005,
   ktorým sa po siedmykrát mení a dopĺňa nariadenie Rady (ES) č. 1763/2004, ktorým sa ukladajú určité obmedzujúce opatrenia na podporu efektívneho vykonávania mandátu Medzinárodného trestného tribunálu pre bývalú Juhosláviu (ICTY)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 1763/2004 z 11. októbra 2004, ktorým sa ukladajú určité obmedzujúce opatrenia na podporu efektívneho vykonávania mandátu Medzinárodného trestného tribunálu pre bývalú Juhosláviu (ICTY) (1), a najmä na jeho článok 10 písm. a),
   keďže:
   
               (1)
            
            
               Príloha I k nariadeniu (ES) č. 1763/2004 uvádza zoznam osôb, na ktoré sa vzťahuje zmrazenie finančných prostriedkov a hospodárskych zdrojov na základe uvedeného nariadenia.
            
         
               (2)
            
            
               Komisia je splnomocnená zmeniť a doplniť túto prílohu vzhľadom na rozhodnutia Rady, ktorými sa vykonáva spoločná pozícia Rady 2004/694/SZBP z 11. októbra 2004 o ďalších opatreniach na podporu efektívneho vykonávania mandátu Medzinárodného trestného tribunálu pre bývalú Juhosláviu (ICTY) (2). Spoločnou pozíciou Rady 2005/689/SZBP (3) sa uvedená spoločná pozícia rozširuje a vykonáva. Príloha I k nariadeniu (ES) č. 1763/2004 by sa preto mala zodpovedajúcim spôsobom zmeniť a doplniť,
            
         PRIJALA TOTO NARIADENIE:
   Článok 1
   Príloha I k nariadeniu (ES) č. 1763/2004 sa týmto mení a dopĺňa tak, ako je stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 6. októbra 2005
      
         
            Za Komisiu
         
         Eneko LANDÁBURU
         
         
            generálny riaditeľ pre vonkajšie vzťahy
         
      
   
   
      (1)  Ú. v. EÚ L 315, 14.10.2004, s. 14. Nariadenie naposledy zmenené a doplnené nariadením Komisie (ES) č. 1208/2005 (Ú. v. EÚ L 197, 28.7.2005, s. 19).
   
      (2)  Ú. v. EÚ L 315, 14.10.2004, s. 52.
   
      (3)  Pozri stranu 29 tohto úradného vestníka.
   
      PRÍLOHA
      Táto osoba sa vypustí z prílohy I k nariadeniu (ES) č. 1763/2004:
      
         „Lukič Sredoje. Dátum narodenia: 5.4.1961. Miesto narodenia: Višegrad, Bosna a Hercegovina. Štátna príslušnosť: a) Bosna a Hercegovina; b) pravdepodobne Srbsko a Čierna Hora.“